《读饶介之遗徐允中书》
明代·虞堪

挥毫草草入狂颠，岁月犹题破国前。
郭隗不言才漫尔，田单失计事徒然。
穴中虎子终探物，梦里麟儿底诧贤。
总为有生钟祸谶，绝怜无处托楼船。

作者简介：元末明初苏州府长洲人，字克用，一字胜伯。元末隐居不仕。家藏书甚富，手自编辑。好诗，工山水。洪武中为云南府学教授，卒官。有《希澹园诗集》。